**Likumprojekta „Grozījumi Zemes pārvaldības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Saeimas ilgtspējīgas attīstības komisijas 2016. gada 16. jūnija lēmuma “Par uzdevumiem, kas veicami, lai nodrošinātu Latvijas dabas resursu un publisko aktīvu ilgtspējīgi, efektīvu un racionālu apsaimniekošanu” 4.6. apakšpunktu Vides aizsardzības un reģionālās attīstības ministrijai (turpmāk – VARAM) kopā ar Finanšu ministriju ir uzdots apkopot rezerves zemes fondā ieskaitītos bezsaimnieku īpašumus, kuri nav nepieciešami valsts funkciju veikšanai un izvērtēt iespēju nodot šos īpašumus pašvaldībām to funkciju veikšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Zemes pārvaldības likums (turpmāk – likums) ir pieņemts 2014. gada 30. oktobrī un stājies spēkā 2015. gada 1. janvārī. Likuma mērķis ir izveidot tiesisku pamatu racionālai zemes izmantošanai, ilgtspējīgai teritorijas attīstībai un zemes aizsardzībai, līdzsvarojot zemes izmantošanu un aizsardzību, kā arī privātās intereses un publiskās vajadzības zemes izmantošanā.Pielietojot praksē likuma normas, ir konstatēti vairāki jautājumi, kuru risināšanai ir nepieciešams precizēt likumā iekļauto regulējumu, kā arī papildināt to ar jaunām normām identificēto problēmu risināšanai, tai skaitā, rezerves zemes fondā ieskaitīto zemes gabalu piekritību un piederību pēc zemes reformas noslēguma. Likuma 4. panta 1. punktā ir precizēti zemes izmantošanas nosacījumi, tai skaitā nosacījumi zemes lietošanas kategorijas maiņai atkarībā no zemes kvalitatīvā novērtējuma. Tā kā visaptveroša lauksaimniecībā izmantojamās zemes kvalitātes novērtēšana pēdējo reizi ir, veikta laika posmā no 1970. – 1990. gadam un šajā laika periodā ir notikušas būtiskas izmaiņas ar konkrētiem zemes gabaliem, tad būtu lietderīgi noteikt zemāku vērtējumu lauksaimniecībai izmantojamai zemei (45 balles), kurai tiek noteikts ierobežojums zemes sadrumstalošanai vai zemes lietošanas kategorijas maiņai. Šādam ierobežojumam būtu jāsaglabājas vismaz līdz 2025. gada 1. janvārim, kamēr nav veikta atkārtota jauna lauksaimniecības zemes kvalitātes vērtēšana saskaņā ar likuma pārejas noteikumu 9. punktā noteikto termiņu.Ņemot vērā, ka jaunas apbūves teritorijas pamatā tiek izveidotas, izstrādājot detālplānojumus, precizēta likuma 7. panta otrā daļa par piekļuves nodrošināšanu jaunveidojamiem zemes gabaliem. Ar teritorijas plānojumu un lokālplānojumu netiek veidotas jaunas zemes vienības, tai skaitā zeme zem ceļiem vai ielām, līdz ar to pirms to apstiprināšanas nav iespējams vienoties par zemes atsavināšanu. Likuma grozījumu ietvaros nav paredzēts veidot dalīto īpašumu, kur zeme pieder vienam īpašniekam un inženiertehniskā būve otram.No likuma 7. panta otrās daļas tiek svītrota arī norma, ka gadījumos, ja nevar panākt vienošanos par zemes zem ceļa vai ielas atsavināšanu, tad tiek uzsākta sabiedrības vajadzībām nepieciešamā īpašuma piespiedu atsavināšana. Likuma 7.panta otrās daļas grozījumu mērķis ir pašvaldībai dot tiesības izvērtēt, vai jaunveidojamais ceļš ir nepieciešams sabiedrības vajadzībām un nākotnē iegūstams pašvaldības īpašumā vai arī to lietos ļoti ierobežots lietotāju loks, un tas veidojams kā privāts māju ceļš. Jāņem vērā arī pašvaldību ierobežotās budžeta iespējas. Tādējādi pašvaldībai un zemes īpašniekam tiek dota rīcības brīvība vienoties, vai ceļš nākotnē saglabājams privātā īpašumā vai arī nododams pašvaldības īpašumā, kā arī atbilstoši Teritorijas attīstības plānošanas likuma 31. panta pirmās daļas nosacījumiem noslēgtā administratīvajā līgumā noteikt termiņu vai noteikumus, līdz kuru iestāšanās brīdim jānotiek atsavināšanai.Likumprojekts precizē likuma 11. panta otro daļu, papildinot par zemes konsolidācijas projektā ietveramajiem zemes gabaliem. Tiek noteikts, ka bez jau uzskaitītajiem publiskām personām piederošajiem zemes gabaliem zemes konsolidācijas projektā iekļauj arī zemes gabalus, kas veidojas pēc autoceļu rekultivācijas. Ar terminu “ceļu rekultivācija” tiek saprasts pasākumu kopums pēc autoceļa daļas likvidēšanas, lai atjaunotu zemes dabīgās auglības īpašības.Ievērojot Dundagas novada pašvaldības ierosinājumus, likuma 15. panta pirmajā daļā tiek precizētas tās publisko ūdeņu teritorijas, kas ir valdījumā par vides aizsardzību atbildīgajai ministrijai. Līdz ar to pašvaldību valdījumā tiek nodotas jūras piekrastes sauszemes daļa, kas atrodas nacionālo parku ainavu aizsardzības zonā. Pašvaldībai, kā pludmales valdītājam, būs iespējas plānot, realizēt un attīstīt pludmalē nepieciešamās infrastruktūras projektus - piekrastes zveju, tūrisma attīstību, aktīvā atpūtas iespējas, u.c. Bez tam, likuma “Par pašvaldībām” 15. pantā, pašvaldībām ir noteikts uzdevums gādāt par savas administratīvās teritorijas labiekārtošanu un sanitāro tīrību. Parasti pašvaldība gādā par sev piederošo īpašumu labiekārtošanu un tīrību un kontrolē citu personu īpašumā esošo teritoriju stāvokli, taču Civillikuma 1104. pantā noteiktai piekrastes joslai kā valstij piederošai teritorijai nav saimnieka, kuram varētu uzlikt par pienākumu sakārtot un uzturēt īpašumu. Arī līdz šim, šo funkciju veica pašvaldība.Pašvaldībai būs iespējas nodrošināt gan ikdienas teritorijas apsaimniekošanas pasākumus - cilvēku radīto atkritumu savākšanu un transportēšanu no pludmales, gan arī mirušo dzīvnieku un citu ārkārtas situāciju rezultātā radušo piesārņojumu likvidēšanu. Zemes pārvaldības likuma 15.pants nosaka Vides aizsardzības un reģionālās attīstības ministrijas un vietējo pašvaldību valdījuma tiesības uz iekšzemes publiskajiem ūdeņiem, jūras piekrastes ūdeņiem un jūras piekrastes sauszemes daļu. Lai sakārotu jautājumu, kas saistīts ar publisko ūdeņu grāmatvedības uzskaiti, likumprojekts papildina likuma 15.pantu ar jaunu daļu, nosakot, ka par vides aizsardzību atbildīgā ministrija un vietējās pašvaldības nodrošina grāmatvedības uzskaiti par to valdījumā esošajiem iekšzemes publiskajiem ūdeņiem, jūras piekrastes ūdeņiem un jūras piekrastes sauszemes daļu. Grāmatvedības uzskaite tiek veikta saskaņā ar šobrīd spēkā esošiem Ministru kabineta 2009.gada 15.decembra noteikumiem Nr.1486 “Kārtība, kādā budžeta iestādes kārto grāmatvedības uzskaiti”. Atbilstoši minētajiem Ministru kabineta noteikumiem budžeta iestādes uzskaita visus to īpašumā, valdījumā un turējumā esošos un piekrītošos ilgtermiņa ieguldījumus. Ilgtermiņa ieguldījumus atzīst, ja budžeta iestāde paredz tos lietot ilgāk par vienu gadu saimniecisko labumu gūšanai vai funkciju veikšanai. Tāpēc valdītājs izvērtē attiecīgos objektus un grāmatvedības uzskaitē atzīst tikai tos, kuri atbilst aktīvu atzīšanas kritērijiem, un novērtē atbilstoši nekustama īpašuma kadastrālai vērtībai.Likumprojekts precizē likuma 17. panta trešo daļu par aizliegumu uz rezerves zemes fondā ieskaitītajiem zemes gabaliem būvēt ēkas un būves atbilstoši Ministru kabineta 2009. gada 22. decembra noteikumiem Nr. 1620 “Noteikumi par būvju klasifikāciju” , kas noteic, ka būves iedalās ēkās un inženierbūvēs. Rezerves zemes fondā ieskaitītajos zemes gabalos un zemes reformas pabeigšanai neizmantotās zemēs ir aizliegta jaunu būvju būvniecība, kuras atbilstoši zemesgrāmatu darbības regulējošiem normatīvajiem aktiem ierakstāmas zemesgrāmatā kā patstāvīgi objekti.Ja šajās zemēs ir jau esošas būves, kuras tika būvētas pirms 2015.gada 1.janvāra, un kuras ir uzskatāmas par patstāvīgu objektu, šādu būvju īpašnieks var tās pārbūvēt vai atjaunot.Lai atrisinātu jautājumus par rezerves zemes fondā ieskaitīto zemes vienību piederību pēc to izvērtēšanas un tiktu izpildīts Latvijas Republikas Saeimas 2016. gada 16. jūnija paziņojumā “Par uzdevumiem, kas veicami, lai nodrošinātu Latvijas dabas resursu un publisko aktīvu ilgtspējīgi, efektīvu un racionālu apsaimniekošanu” 4.6. apakšpunktā dotais uzdevums par iespēju nodot šos īpašumus pašvaldībām to funkciju veikšanai, likuma 17. pants papildināts ar jaunu daļu, kurā tiek noteikts, ka rezerves zemes fondā ieskaitītie zemes gabali pēc tam, kad ir noslēgusies izvērtēšana par to nepieciešamību valstij noteikto funkciju īstenošanai, piekrīt vietējām pašvaldībām. Ievērojot likumprojekta 9. pantu, kas precizē informācijas sistēmas nosaukumu, kurā tiks uzkrāta informācija par augsnēm un zemes kvalitatīvo novērtējumu, nepieciešami grozījumi arī likuma 19. pantā, precizējot informācijas sistēmas nosaukumu. Ņemot vērā Zemkopības ministrijas ierosinājumu likumprojekts paredz papildināt likumu ar 191.pantu par kārtību, kādā tiek veikts augsnes monitorings lauksaimniecības un meža zemēs. Veicot meža vai augsnes monitoringu, kā arī kartējot augsnes un novērtējot zemes kvalitāti darbu veicējiem ir problēmas iegūt nepieciešamo informāciju, jo īpašnieki iebilst augsnes paraugu ņemšanai. Ir nepieciešams tiesiskais regulējums, kas paredz darbu veicējiem tiesības bez ierobežojumiem pārvietoties lauksaimniecības un meža zemēs un ņemt augsnes paraugus.Vienlaikus ar likumprojektu tiek veikti vairāki tehniski grozījumi par izstrādājamo Ministru kabineta noteikumu pieņemšanas termiņiem. Piemēram, tiek precizēts Augšņu un zemes kvalitātes novērtējuma informācijas sistēmas (turpmāk – AIS) nosaukums un pagarināts termiņš Ministru kabineta noteikumu par minētās informācijas sistēmas izveidošanu, un informācijas uzturēšanas un aktualizācijas kārtību. AIS varētu tikt uzkrāti teksta dati kas raksturo augsnes, piemēram, augsnes tips, granulometriskais sastāvs, organisko vielu saturs augsnē, skābums, aramkārtas biezums, kā arī grafiskie dati par augsnēm – augšņu kontūras. Tāpat AIS varētu tikt uzkrāti dati par zemes kvalitatīvo novērtējumu un augsnes degradācijas pakāpi. Ņemot vērā Ministru kabineta 2013.gada 28.decembra rīkojuma Nr.686 “Par Latvijas ģeotelpiskās informācijas attīstības koncepciju” 9.16.1.apakšpunktā noteikto, Zemkopības ministrijai būtu jāuzņemas AIS pārziņa funkcija un jānosaka iestāde, kas nodrošinātu AIS uzturēšanu.Likumprojekta 12. pantā pagarināts termiņš līdz kuram jāveic pirmā augsnes kartēšana un zemes kvalitatīvā vērtēšana lauksaimniecībā izmantojamai zemei un meža zemei. Pamatojums likumprojekta 12. pantā norādītā termiņa pagarināšanai ir saistīts ar to, ka tikai tuvākajā laikā, izmantojot Eiropas Ekonomiskās zonas un Norvēģijas finanšu instrumentus, tiks uzsākta augšņu kartēšanas metodikas izstrāde, un jāņem vērā arī ierobežotās iespējas nodrošināt nepieciešamos valsts budžeta līdzekļus augsnes kartēšanas un zemes kvalitatīvā novērtēšanas darbu izpildei. |
| 3. | Projekta izstrādē iesaistītās institūcijas | Notikušas piecas sanāksmes un konsultācijas ar Finanšu ministrijas, Zemkopības ministrijas, Tieslietu ministrijas, Satiksmes ministrijas, Ekonomikas ministrijas, Latvijas Pašvaldību savienības, VAS „Valsts nekustamie īpašumi”, Valsts zemes dienesta, VAS “Latvijas valsts meži” un Latvijas Lielo pilsētu asociācijas pārstāvjiem.  |
| 4. | Cita informācija | Nav, |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts vērsts uz personām, kuru īpašumā, valdījumā vai lietojumā ir zeme. Tās var būt gan privāto, gan publisko tiesību personas. |
| 2. | Tiesiskā regulējuma ietekme uz tautsaimniecību un administratīvo slogu  | Likumprojekts šo jomu neskar. |
| 3. | Administratīvo izmaksu monetārs novērtējums  | Likumprojekts šo jomu neskar. |
| 4. | Cita informācija  | Ar likumprojektu tiek skaidri noteiktas zemes izmantotāju tiesības un pienākumi, pasākumi zemes degradācijas risku novēršanā un zemes aizsardzībā, vienlaikus būtiski nepalielinot administratīvo procedūru slogu. Likumprojektā iekļautais regulējums ļaus pašvaldībām efektīvāk izmantot dažādus instrumentus, lai nodrošinātu sabiedrības vajadzību un interešu apmierināšanu, vienlaikus ievērojot arī zemes īpašnieku intereses. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (tūkst. eiro) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | 0  | 0  |  0 |  0 | 0  |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  0 |  0 | 0  | 0  |  0 |
| 1.2. valsts speciālais budžets | 0  | 0  |  0 |  0 | 0  |
| 1.3. pašvaldību budžets | 0  | 0  |  0 |  0 |  0 |
| **2. Budžeta izdevumi:** | 0  | 0  |  0 | **57 683** | **57 683** |
| 2.1. valsts pamatbudžets | 0  |  0 | 0  | **57 683** | **57 683** |
| 2.2. valsts speciālais budžets |  0 |  0 |  0 | 0  | 0  |
| 2.3. pašvaldību budžets |  0 |  0 |  0 | 0 | 0 |
| **3. Finansiālā ietekme:** |  0 |  0 | 0  | -**57 683** | -**57 683** |
| 3.1. valsts pamatbudžets | 0  |  0 |  0 | -**57 683** | -**57 683** |
| 3.2. speciālais budžets | 0  |  0 |  0 | 0  | 0  |
| 3.3. pašvaldību budžets |  0 |  0 | 0  | 0 | 0 |
| **4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi)** | X |   |   |   |   |
| 0  |  0 | 0  |  0 |
|  0 | 0  |  0 | 0  |
| **5. Precizēta finansiālā ietekme:** |  0 |  0 | 0  | -**57 683** | -**57 683** |
| 5.1. valsts pamatbudžets |  0 | 0  | -**57 683** | -**57 683** |
| 5.2. speciālais budžets | 0  | 0  | 0  | 0  |
| 5.3. pašvaldību budžets |  0 | 0  | 0 | 0 |
| **6. Detalizēts ieņēmumu un izdevu­mu aprēķins (ja nepieciešam, detalizētu ieņēmumu un izdevumu aprēķinu var pievienot anotācijas pielikumā):** | **6.2. Detalizēts izdevumu aprēķins**Saskaņā ar Likumprojekta 5.panta pirmo daļu tiek paplašinātas tās jūras piekrastes teritorijas, kas tiek nodotas pašvaldību valdījumā.Pašvaldībām būs papildus izdevumi pludmaļu apsaimniekošanai, soliņu un pārģērbšanās kabīņu uzstādīšanai, atkritumu apsaimniekošanai u.c.Izdevumu aprēķinam izmantota informācija no Zemes pārvaldības likuma un tā anotācijas izstrādē norādītajiem datiem par apsaimniekošanas izdevumiem. Aprēķinos nav iekļauta dažāda būvniecība, piemēram, stāvlaukumu būvniecība u.tml.

|  |  |  |  |  |
| --- | --- | --- | --- | --- |
| **N. p. k.** | **Pašvaldība** | **Apsaimniekošanas izmaksas (*Euro*)** | **Valdījumā nodotās pludmales garums (km)** | **Izmaksas uz 1 km pludmales (*Euro*)** |
| 1 | Dundagas novads | 25575 | 31 | 825 |
| 2 | Engures novads | *1238* | 1.5 | 825 |
| 3 | **Jūrmala** | *30870* | 2 | 15435 |

KOPĀ **57 683 euro**Apsaimniekošanas izmaksas aprēķinātas pēc pludmales garuma un par pamatu ņemot pludmales apsaimniekošanas izdevumus, kas norādīti Zemes pārvaldības likuma anotācijā ([http://titania.saeima.lv/LIVS11/SaeimaLIVS11.nsf/0/F69D8CF2240CD7AEC2257C1B004B0C43?OpenDocument#b](http://titania.saeima.lv/LIVS11/SaeimaLIVS11.nsf/0/F69D8CF2240CD7AEC2257C1B004B0C43?OpenDocument" \l "b)), kas lauku teritorijā ir 825 *euro* uz 1 km un 15435 euro uz 1 km pilsētu teritorijā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Cita informācija** | VARAM jautājumu par pašvaldībām papildus nepieciešamo finansējumu jūras piekrastes sauszemes daļas (pludmales) apsaimniekošanai 57 683 eiro apmērā 2019.gadā un turpmākajos gados, ir iesniegusi skatīšanai Ministru kabinetā likumprojekta “Par valsts budžetu 2019.gadam” un likumprojekta “Par vidējā termiņa budžeta ietvaru 2018., 2019., 2020. gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieprasījumiem.Izdevumu aprēķini ir veikti pamatojoties uz Likuma anotācijā iekļautiem aprēķiniem par izmaksām uz 1 km pludmales.Lai arī līdz šim nav piešķirti papildus līdzekļi pašvaldībām jūras piekrastes sauszemes daļas apsaimniekošanai, Ministru kabineta Protokollēmuma Likumprojektam „Grozījumi Zemes pārvaldības likumā” 2.punktā ir iekļauts jautājums par pašvaldībām papildus nepieciešamo finansējumu jūras piekrastes sauszemes daļas (pludmales) apsaimniekošanai. Jautājums pat papildus finansējumu ir skatāms kārtējā gada valsts budžeta sagatavošanas procesā vai arī meklējot citus finanšu avotus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes**  |
|  1. | Plānotās sabiedrības līdzdalības un komunikācijas aktivitātes saistībā ar projektu  | Sabiedrības līdzdalība tika nodrošināta atbilstoši Ministru kabineta 2009. gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”. Ieinteresētajām personām bija tiesības izteikt viedokli un sniegt rakstiskus priekšlikumus. |
|  2. | Sabiedrības līdzdalība projekta izstrādē | Sabiedrības iesaistei likumprojekts ir publicēts VARAM tīmekļvietnē [www.varam.gov.lv](http://www.varam.gov.lv) 2017.gada 16.martā. Priekšlikumi un ierosinājumi par likumprojektu nav saņemti. |
|  3. | Sabiedrības līdzdalības rezultāti | Priekšlikumi un ierosinājumi par likumprojektu nav saņemti. |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Pašvaldības, nozaru ministrijas, valsts kapitālsabiedrības. |
|  2. |  Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas valsts pārvaldes funkcijas netiek ieviestas. Nav paredzams, ka valsts pārvaldes iestāžu vai tiesu darba apjoms ievērojami mainīsies. |
|  3. |  Cita informācija  | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas. |

Vides aizsardzības un
reģionālās attīstības ministrs K.Gerhards

Vides aizsardzības un reģionālas attīstības

ministrijas valsts sekretārs R.Muciņš

Kiršteina, 66016512

Dace.kirsteina@varam.gov.lv